ཨ་ཤུ་་་་་ཨ་ཤུ་་་་་༌།སྒྲོལ་མ་དང་ངེད་གཉིས་ཆུང་བྱིས་པའི་དུས་ནས་བཟུང་མཉམ་དུ་ནར་སོན་པའི་རྩེད་གྲོགས་ཤིག་ཡིན་ལ།མོའི་ཨ་མ་དང་ངའི་མ་ལོ་གཉིས་ཀྱང་ཆུང་དུས་ནས་མཉམ་སྐྱེས་མཉམ་འགྲོགས་ཀྱིས་འཚོ་བ་རོལ་ནས་གཅིག་གིས་གཅིག་ལ་ཁྱེད་ཀྱིས་མི་ཟ་ན་ངས་འཐུང་ཟེར་བའི་གྲོགས་ཀྱི་དྭངས་མ་ཞིག་ཡིན།ངེད་གཉིས་ཀྱང་ཆུང་དུས་ནས་མཉམ་སྐྱེས་མཉམ་འགྲོགས་ཡིན་པ་བརྗོད་ག་ལ་དགོས།ངེད་གཉིས་ལོ་བདུན་ནས་མཉམ་དུ་མཚོ་སྔོན་སློབ་ཆུང་ལ་སོང༌།དེ་དུས་སྒྲོལ་མར་མི་གཞན་གྱིས་ཉེས་རྡུང་བཏང་ཚེ་ང་ཁོ་མོའི་རྒྱབ་རྩར་ལང་རྐྱང་བྱས་པ་ཡིན།ཉིན་ཞིག་ལ་སྒྲོལ་མས།ང་ལ་རྡོ་རྗེས་གཅར་རྡུང་བཏང་སོང་ཞེས་བཤད།